**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2023. április 25-i ülésére**

**Javaslat a 2023. évi nagyrendezvények önkormányzati támogatására**

Az önkormányzat 2023. évi költségvetéséről szóló 4/2023. (II.28.) önkormányzati rendelet (a továbbiakban: Rendelet) 9. sz. melléklete Kulturális ágazat, média kiadásai - „Városi nagyrendezvények” tételsorán 20 millió forint összeg szerepel. A Rendelet 11.§ (6) bekezdés j) pontja értelmében a Kulturális, Oktatási és Civil Bizottság jogosult a „Városi nagyrendezvények” előirányzat felhasználásáról dönteni.

Tekintettel arra, hogy a városi nagyrendezvényeket - a Magyar Kultúra Napja, a március 4-i és 15-i megemlékezések, a Magyar Hősök Emlékünnep, a Nemzeti Összetartozás Napja, az augusztus 20-i, az október 6-i és 23-i megemlékezések, a Szent Márton Díjátadó Gála és a Városi Szilveszter) az AGORA Savaria Kulturális és Médiaközpont Nonprofit Kft. (a továbbiakban: AGORA) valósítja meg, javaslom a fenti előirányzatot az AGORA részére átadni.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2023. április „ ”**

**/: Horváth Soma :/**

**HATÁROZATI JAVASLAT**

**…./2023. (IV. 25.) KOCB. számú határozat**

A Kulturális, Oktatási és Civil Bizottság a „Javaslat a 2023. évi városi nagyrendezvények önkormányzati támogatására” c. előterjesztést megtárgyalta, és az önkormányzat 2023. évi költségvetéséről szóló 4/2023. (II.28.) önkormányzati rendelet 11.§ (6 bekezdés) j) pontjában biztosított hatáskörében eljárva úgy dönt, hogy a 9. sz. melléklet „Kulturális ágazat, média kiadásai - „Városi nagyrendezvények” tételsoron szereplő 20 millió Ft összeg kerüljön átadásra a feladatot ellátó AGORA Savaria Kulturális és Médiaközpont NKft. költségvetésébe, a városi nagyrendezvények fedezete céljából.

**Felelős:**  Putz Attila, a Kulturális, Oktatási és Civil Bizottság elnöke

 Dr. Horváth Attila alpolgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Horváth Zoltán, az AGORA Savaria Kulturális és Médiaközpont Nonprofit Kft. ügyvezetője)

**Határidő:** azonnal